**ODGOVORI NA VPRAŠANJA IZ ZOOM PREDSTAVITVE ZA POZIV ZA PROGRAMSKA PARTNERSKA CENTRA ROG**
6.3.2023

1. **Kaj so programska partnerstva in kakšne so lahko oblike sodelovanja s Centrom Rog?**

*Potrebujete moderno lesarsko delavnico, kjer bi lahko izvedli svoj tečaj? Se vidite kot mentor\_ica izobraževanj v tekstilnem labu? Bi radi organizirali poletno šolo za strokovnjake s svojega področja? Že dolgo sanjate o izvedbi profesionalnega kulinaričnega tečaja v prostornem in sodobno opremljenem kuharskem showroomu? Ali pa je vaša organizacija bolj doma na področju sodobnih tehnologij in programiranja? Na 8.500 km2 Centra Rog boste zagotovo našli svoj prostor!*

*Center Rog je programsko, prostorsko in organizacijsko je zasnovan tako, da omogoča souporabo številnim organizacijam, ki že delujejo na ciljnih področjih Centra Rog, a za svoje delovanje potrebujejo ustreznejšo infrastrukturo. Sodelujoče partnerske organizacije bodo lahko infrastrukturo uporabljale pod pogoji, ki jim najbolj ustrezajo – od preprostega gostovanja do koprodukcije in odkupa programa. S partnerstvom bodo pridobile tudi pravico do soupravljanja nove institucije in glasovanja o participativnem proračunu.*

1. **Kakšna je razlika med odkupom, koprodukcijo in gostovanjem delavnice?**

*Prednost odkupa in čemu je namenjen:*

* *Odkup je namenjen razvoju programa, ki še ne obstaja. Pri razvoju vam ekipa Centra Rog lahko pomaga v obliki koncipiranja, preverjanja, prototipiranja programa, hkrati pa nudi dostop do labov in njihove opreme, tehnično podporo in pomoč mentorjev ter materialne stroške.*
* *Pri odkupu Center Rog krije stroške razvoja in izvedbe programa v višini 800€ za enkratno delavnico, 1500 € za mednarodno enkratno delavnico, 2.500€ za dvo ali tri dnevno delavnico.*
* *Odkupljeni partnerski program trži Center Rog, ki se zavezuje, da bo za izvedbo ponovitev programa v dobi treh let, angažiral in honoriral avtorja programa.*

*Prednost koprodukcije in čemu je namenjena:*

* *Koprodukcija vključuje trženje že obstoječih izobraževalnih programov v prostorih Centra Rog, ki so za prijavitelja na voljo brezplačno.*
* *Center Rog krije materialne stroške izvedbe programa v višini 500€ za posamično delavnico in osnovno tehnično podporo.*
* *Prijavitelj lahko program trži neodvisno od Centra Rog, pri čemer se zavezuje, da v Ljubljani programa ne bo ponujal 30 dni pred prvo izvedbo v Centru Rog. Prijavitelj obdrži vse prihodke programa.*

*Prednost gostovanja in čemu je namenjeno:*

* *Gostovanje je namenjeno predvsem organizacijam, ki želijo tržiti poslovna izobraževanja, izobraževanja na področju programske opreme, pa tudi izvajalcem hands-on izobraževanj, ki jim je v interesu ponujati iste vsebine drugod in v istem obdobju.*
* *Center Rog prijavitelju omogoči neprofitni najem prostora.*
* *Prijavitelj obdrži vse prihodke in lahko program trži kjerkoli brez dogovora s Centrom Rog.*

*Več informacij o oblikah partnerstev je na voljo v* [*besedilu poziva*](https://center-rog.si/assets/Uploads/CENTER-ROG-BESEDILO-POZIVA-2023-organizacije-A.pdf) *na str. 6.*

1. **Ali lahko izvedem samo enkratno delavnico ali mora biti delavnic več (npr. nekaj časa vsak teden)? Kaj je razlika med večdnevno delavnico in tečajem?**

*Delavnice so predvidene kot enkratni dogodki, lahko pa ta dogodek poteka več dni, če to zahteva vsebina in metodologija. Ponovitve iste delavnice pa se bodo izvajale, če bo zanje izražen interes in v dogovoru z izvajalcem in Centrom Rog. Delavnica je lahko eno-, dvo- ali tro- dnevna. V primeru tečajev gre za večmesečna tedenska srečevanja, ki lahko obsegajo od 6 do 12 srečanj. Razlika med večdnevno delavnico in tečajem je v tem, da je delavnica enostavnejša, bolj izkustveno-praktične narave ter je vsebinsko ožje fokusirana. Tečaj je bolj poglobljen, zato traja dlje časa, poleg praktičnega dela vsebuje tudi več teorije, vaje in domače naloge. Tečaj je vsebinsko širše zastavljen in strukturiran na način, da udeleženke\_ci ob vsakem srečanju nadgradijo pridobljeno znanje. Npr. tečaj osnovnih ali naprednih tehnik tekstilnega tiska (sitotisk, direktni tisk, poznavanje pigmentov, ...) na eni strani ter večdnevna delavnica sitotiska – od vzorca do potiska na drugi.*

1. **Ali se lahko en projekt razdeli na več sklopov? Na primer, da imamo predavatelja, ki pride iz tujine, biva v rezidenčnem prostoru Centra Rog in v sklopu svojega gostovanja izvede delavnico in cikel predavanj.**

*Prijava je možna na vse tri programske sklope (izobraževanje, strokovni in prodajni dogodki, rezidenčna gostovanja).*

*V primeru, ki je opisan zgoraj, bi bila prijava sledeča:*

* *Program delavnice se prijavi v sklop izobraževanje (pod vprašanjem 9 v obrazcu opredelimo, da delavnica vključuje mednarodno sodelovanje in označimo, koliko dni bo trajalo bivanje gosta iz tujine (največ 7 dni)).*
* *Program cikla predavanj prijavimo v sklop strokovnih in prodajnih dogodkov. Dogodek označimo kot neprofitni strokovni dogodek in v opisu opredelimo, da gre za povezan program.*
* *Program prodajnega dogodka prijavimo v sklop strokovnih in prodajnih dogodkov. Dogodek označimo kot prodajni dogodek in in v opisu opredelimo, da gre za povezan program.*
1. **Kakšni so tipi sodelovanja, ki so možni za samostojne podjetnike?**

*Za samostojne podjetnike so možni vsi trije tipi sodelovanja, ki jih predvideva poziv. S Centrom Rog lahko kot partnerji sodelujejo tako v okviru izobraževalnih in rezidenčnih programov kot tudi strokovnih in prodajnih dogodkov.*

1. **Kako je z uporabo in najemom prostorov?**

*Za organizacije, ki se prijavljajo preko poziva za programska partnerstva je v primeru odkupa in koprodukcije programa uporaba izbranega prostora brezplačna. V primeru gostovanja programa je najemnina izbranega prostora neprofitna.*

*Vse ostale organizacije se lahko za najem prostora (velika razstavno prireditvena dvorana, predavalnica, izdelovalni laboratoriji, rezidenčni prostori, večnamenske učilnice) obrnejo neposredno na Center Rog. Najemi bodo možni po otvoritvi.*

1. **Kakšna bo pogostost poziva za programska partnerstva Centra Rog?**

*Poziv bo objavljen vsako leto spomladi, za programsko obdobje od septembra tekočega leta do avgusta naslednjega leta.*

1. **Se lahko na partnerski program prijavim tudi med letom, ko je poziv že zaprt?**

*Lahko, vendar bodo prednost imeli tisti, ki so se prijavili na poziv, kar pomeni, da želenih terminov in enakih partnerskih pogojev morda ne bomo mogli zagotoviti.*

1. **Kakšna oblika sodelovanja bi bila primerna za prijavitelja, ki ne ustvarja fizičnih izdelkov, ampak na primer nudi svetovanje na področju njihovega oblikovanja?**

*Primerno programsko partnerstvo bi bilo gostovanje poslovnega izobraževanja ali tečaja programske opreme in drugih podpornih vsebin.*

1. **Na kakšen način lahko ustvarjalci s področij filma, glasbe, likovnega ustvarjanja, multimedijske umetnosti ipd. sodelujemo s Centrom Rog? Je mogoče delavnice nadgraditi s programom kot je plesna predstava, instalacija?**

*Ustvarjalci z omenjenih področij se lahko prijavijo na poziv, če je končni cilj njihovega programa fizični izdelek. Na primer scenografija, glasbila, kostumi, lutke ipd. s preferenco vključitve novih izdelovalnih tehnologij. Če ste denimo izdelali glasbilo in želite preveriti njegovo funkcionalnost, lahko kot del programa prijavite koncert. Vendar pa Center Rog v tem primeru ne bo financiral produkcije koncerta temveč produkcijo izobraževalne delavnice ali tečaja, na katerem se bodo udeleženke\_ci naučili izdelati glasbilo.*

1. **Kako podrobno mora biti definiran program ob sami prijavi? Če prijava v nekem detajlu ne bo primerna za izvedbo, sama ideja pa zanimiva - boste predlagali boljšo rešitev, oz. se bo lahko dokončno definiralo program na skupnem sestanku?**
* *V primeru odkupa programa mora biti jasno izražena predvsem ideja programa, predvideni sodelavci\_ke in okvirna finančna konstrukcija, pri razvoju in izvedbi vam pomaga Center Rog.*
* *V primeru koprodukcije morajo biti jasno definirani vsebina partnerskega programa, njegova časovnica in finančna konstrukcija.*
* *V primeru gostovanja morata biti jasno definirani vsebina partnerskega programa in njegova časovnica.*

*Postopek izbire predlaganih partnerskih programov bo potekal v dveh delih. V prvem delu bomo pregledali prispele prijave, v drugem pa bodo sledili individualni sestanki s prijavitelji za dokončni izbor partnerjev.*

1. **Kaj se zgodi v primeru, če v labu ni dovolj opreme za izvajanje delavnice (npr. šivalnih strojev za vse udeležence šiviljske delavnice)?**

*V labih je določeno priporočeno število udeležencev glede na število razpoložljivih strojev in orodij, kot tudi glede na varnost pri delu. Manjša odstopanja pa lahko rešujemo z dodatnim najemom strojev in orodij.*

1. **Ali bo Center Rog sodeloval pri promociji partnerskih dogodkov?**

*Center Rog bo promoviral ves partnerski program, ki se bo izvajal v njegovih prostorih preko lastnih spletnih kanalov in tiskanih materialov.*

1. **Ali lahko prostor za izvajanje delavnic postane tudi stalni prostor za uporabo? Ali so v Centru Rog na voljo individualni delovni prostori za najem, kamor lahko najemnik prinese svoje stroje in opremo?**

*Vsi prostori v Centru Rog so zasnovani za krožno individualno ali skupno rabo in jih ni možno dobiti v stalni najem. V aprilu bo objavljen poziv za individualne in skupinske delovne prostore, ki bodo na voljo izvajanju projektov v trajanju do treh let. Več informacij o individualnih delovnih prostorih je na voljo* [*TUKAJ*](https://center-rog.si/sl/prostor/projektni-prostori/)*. Uporabnice\_ki bodo te prostore lahko opremili z lastno opremo in stroji, vendar zaradi statike in požarne varnosti po vnaprejšnjem dogovoru s Centrom Rog.*

1. **Kakšne tipe javnih dogodkov načrtujete v prireditveno razstavni dvorani? Ali je prostor možno zatemniti za projekcije?**

*Prireditvena dvorana v izmeri 550 m2 je namenjena strokovnim in prodajnim dogodkom, kot so na primer modne revije, skupinske razstave, prodajni sejmi ipd. Na voljo je vsa tehnična oprema, ki omogoča popolno zatemnitev dvorane, ozvočenje, osvetlitev, video projekcije ipd.*

1. **Je možno dobiti prijavni obrazec za programska partnerstva v PDF obliki?**

*Prijavni obrazec v PDF obliki je objavljen na naši spletni strani:* [Vzorčni obrazec poziva za programska partnerstva](https://center-rog.si/assets/Uploads/Vzorcni-obrazec-programska-partnerstva.pdf)

1. **Kakšna strojna oprema in orodja bodo na voljo v labih Centra Rog?**

*V Centru Rog bo sedem delavnic, ki bodo opremljene s sodobnimi izdelovalniškimi stroji kot tudi klasičnimi orodji. Seznam opreme posamičnih labov najdete na tej povezavi: https://center-rog.si/sl/prostor/labi/*

1. **Je predvidena kvota oziroma končno število izbranih izvajalcev za posamezno obliko sodelovanja?**

*Vnaprej nismo določili, koliko partnerjev bo lahko sooblikovalo program. Število programskih partnerjev bo odvisno predvsem od obsega, časovnega razpona in finančnih potreb posameznih predlaganih projektov/programov. Te se bo izbiralo predvsem glede na vsebinsko povezanost s ciljnimi področji Centra Rog. Partnerski program se bo na več kot 8500m2 izvajal skozi vse leto, zato bo priložnosti za sodelovanja veliko.*

1. **Kaj pa bo recimo kriterij izbire, poleg družbene in okoljske odgovornosti?**

*Kriteriji izbire so naslednji:*

*- jasna povezanost programa s poslanstvom in ciljnimi področji Centra Rog, ki so izdelovalništvo, obrt, oblikovanje, arhitektura, uporabne umetnosti, inženirstvo, strojništvo, kulinarika.
- jasno izražen interes za predlagani program na strani ciljnih občinstev,
- pozitivni družbeni in/ali okoljski učinek,
- vključevanje sistemsko izključenih skupin,
- relevantne pretekle izkušnje,
- realno ocenjeni stroški.***20. So materiali, ki bodo v uporabi na delavnicah, tečajih, poletnih šolah … na voljo v Centru Rog ali jih priskrbi izvajalec?**

*V primeru odkupa in koprodukcije programa Center Rog krije stroške materiala in lahko poskrbi za njegovo dobavo, v primeru drugih oblik sodelovanja je strošek materiala na strani prijavitelja, za dobavo pa lahko po dogovoru poskrbi tudi Center Rog.*

1. **Kako uspešno, dovolj podrobno in nazorno pripraviti prijavo na programska partnerstva.**

*Vsi napotki so opredeljeni v* [*Javnem pozivu za programska partnerstva*](https://center-rog.si/assets/Uploads/CENTER-ROG-BESEDILO-POZIVA-2023-organizacije-A.pdf)*, za primer pa dodajamo* [*vzorčni primer obrazca za prijavo partnerskega programa*](file:///C%3A%5CUsers%5CTinaDeu%5CAppData%5CLocal%5CMicrosoft%5CWindows%5CINetCache%5CContent.Outlook%5C6D63JSX1%5CVzor%C4%8Dni%20obrazec%20poziva%20za%20programska%20partnerstva)*. V kolikor imate pri izpolnjevanju obrazca težave, se lahko obrnete na koordinatorico poziva Lucijo Jankovec:* [*lucija.jankovec@center-rog.si*](file:///%5C%5Cnas01.centerrog.si%5CCenter%20Rog%5CTINA%5CZOOM%20na%20Center%20Rog%5Clucija.jankovec%40center-rog.si)*.*

1. **Če sem izbran\_a na partnerskem pozivu, kakšne so moje obveznosti do podizvajalcev, ki jih angažiram za izvedbo npr. delavnice.**

*Pogodba o sodelovanju bo sklenjena med Centrom Rog in zastopnikom prijavljene organizacije. Vse obveznosti do podizvajalcev bodo določene v tej pogodbi, vključno z obvezo, da bodo vsi izvajalci in podizvajalci za svoje delo plačani s strani prijavljene organizacije.*

1. **Kakšne so vaše načrtovane možnosti podpore s področja pomoči zbiranja sredstev za namene kakovostne izpeljave programov?**

*Tako v primeru odkupa kot koprodukcije prijavljenega projekta Center Rog krije stroške materiala (do 500€). V primeru odkupa delavnice Center Rog krije tudi stroške razvoja programa (800€ za enkratno delavnico, 1500 € za mednarodno enkratno delavnico, 2.500€ za dvo ali tri dnevno delavnico). Dodatna podpora pri zbiranju sredstev pa s strani Centra Rog zaenkrat ni načrtovana. V kolikor se bodo naši partnerji ter posamezne kreativke\_ci to potrebo izrazili, bomo poiskali ustrezne strokovnjakinje in strokovnjake, ki bi lahko izvajali tovrstno podporo.*

1. **Koliko časa je predvideno trajanje posamezne razstave? Ali imajo vsebinske omejitve? Ali morajo imeti spremljevalni program?**

*Razstave, ki so lahko samo skupinske, lahko trajajo največ mesec dni. Vsebinsko se mora razstava navezovati na področja Centra Rog, torej krožno oblikovanje, arhitektura in gradbeništvo, trajnostna proizvodnja in potrošnja; trajnostno produktno oblikovanje; inovativni materiali v izdelovalništvu; kulinarika in prihodnost hrane; varstvo okolja ipd. Spremljevalni program ni pogoj za razstavo, je pa zaželen, saj s tem obogatimo razstavni program.*

1. **Ali se na programska partnerstva lahko prijavimo z obstoječim programom in nam Center Rog pomaga pri organizaciji gostovanj tudi v drugih krajih?**

*V sezoni 2024/25 bomo predvidoma spet izvajali program FabBox, ki vključuje mobilne delavnica. Ta program je zasnovan na način, da partnerjem omogočimo 1x letno izvajanje programa v drugih krajih Slovenije. V programu, ki je predviden v letošnji sezoni, tovrstnega sodelovanja še ne omogočamo.*

1. **Ali bo za izvedbo programa potrebno podpisati pogodbo o nameri med institucijama?**

*Pogodbe o nameri ni potrebno podpisati, pogodba se podpiše v primeru sklenjenega sodelovanja.*

1. **Koliko lokacij za izvedbo kulinaričnih dogodkov je na voljo?**

*Kulinarične delavnice in tečaji ter drugi manjši dogodki se bodo lahko izvajali v kuharskem labu in v prostoru za show cooking, ki ima 8 delovnih postaj + delovno postajo za mentorico\_ja. Večji prodajni dogodki kot so kulinarični festivali ali sejmi bodo lahko potekali na Petkovškovem nabrežju in v Parku izbrisanih, medtem ko se bodo prodajne razstave, predavanja in konference lahko izvajale v veliki prireditveni dvorani in/ali predavalnici, predstavitve knjig povezanih s kulinariko, živilsko tehnologijo ipd. pa v enoti Mestne knjižnice.*

1. **Ali bo možnost delovanja neformalne skupine v prostorih Centra Rog.**

*Neformalna skupina ne more sodelovati kot partner Centra Rog, saj je pogodba o sodelovanju možna samo s pravno osebo. Če želite kot neformalna skupina uporabljati prostore Centra Rog, je pogoj, da delite vrednote Centra Rog in izvajate dejavnosti s ciljnih področij Centra Rog. V tem primeru nas lahko kontaktirati v zvezi s komercialnim ali neprofitnim najemom prostora. Uporaba steklenega prizidka za manjša srečanja in sestanke bo brezplačna za vse ne glede na dejavnosti organizacije, skupine ali posameznic\_kov.*

1. **Koliko in na kakšen način me vključitev v vaša izobraževanja omejuje pri podajanju svojih znanj, izkušenj in spretnosti drugje?**

*Vključitev v programska partnerstva vas lahko delno omejuje v primeru odkupa delavnice, kjer Centru Rog pripadajo materialne avtorske pravice programa/delavnice za dobo treh let, kjer pa vas bo ob vsaki ponovitvi delavnice Center Rog angažiral in plačal za izvedbo delavnice/programa. V primeru koprodukcije pa se samo obvežete, da 30 dni pred izvedbo programa v Centru Rog istega programa ne boste organizirali ali oglaševati na drugih lokacijah v Ljubljani.*

1. **Ali moram ustrezati kakšnim normativom oz. kakšne kompetence so potrebne za sodelovanje z vami v programu partnerstva?**

*Med kriteriji izbora za partnerski program štejemo tudi relevantne pretekle izkušnje iz področja na katerega se prijavljate, kar pomeni, če npr. prijavljate strokovni dogodek, je zaželeno, da ste izkušeni v organizaciji in izvedbi strokovnih dogodkov.*

1. **V primeru, da nimam nobenega pravnega statusa, ampak si izredno želim sodelovanja z vami, na kakšen način se lahko vključim v program Centra Rog?**

*Če se ne prepoznate oblikah partnerstev, ki jih iščemo, ali nimate formalne organizacije, delite pa vrednote in vizijo Centra Rog ter ste željni sodelovanja, nas lahko kontaktirate in bomo skupaj poiskali možnost sodelovanja. Kontakt:* *lucija.jankovec@center-rog.si*

1. **Ali moram po izvedenem programu napisati poročilo?**

*Ne, partnerskim organizacijam ne bo treba oddajati nikakršnih poročil.*